Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3464

1. FEJEZET. DEFINÍCIÓK Megjegyzés. – Az (RR) jelölés ezekben a definíciókban olyan definíciót jelez, amelyet a Nemzetközi Távközlési Egyesület (ITU) Rádió Szabályzatokból vettünk (lásd Rádiófrekvencia Spektrum Előírások Kézikönyve Polgári Repülés részére, amely jóváhagyott ICAO álláspontokat tartalmaz (Doc 9718)). 1.1 Definíciók Amikor a következő fogalmakat használják a Meteorológiai Szolgálat Nemzetközi Léginavigációhoz Szabványaiban és Ajánlott Eljárásaiban, ezek az alábbi jelentéssel bírnak: Repülőtér (Aerodrome). Egy meghatározott terület földön vagy vízen (beleértve bármely épületet, építményt és berendezést), amely teljes egészében vagy részben a légijárművek érkezésére, indulására és földi mozgására szolgál. Repülőtéri éghajlati összefoglaló (Aerodrome climatological summary). Meghatározott meteorológiai elemek tömör összefoglalása egy repülőtérre, statisztikai adatok alapján. Repülőtéri éghajlati táblázat (Aerodrome climatological table). Olyan táblázat, amely statisztikai adatokat szolgáltat egy vagy több meteorológiai elem megfigyelt előfordulásáról egy adott repülőtéren. Repülőtéri irányító torony (Aerodrome control tower). A repülőtéri forgalom számára légiforgalmi irányító szolgálat biztosítására létrehozott egység. Repülőtér tengerszint feletti magassága (Aerodrome elevation). A leszálló terület legmagasabb pontjának tengerszint feletti magassága. Repülőtéri meteorológiai iroda (Aerodrome meteorological office). A repülőtéren telepített, a nemzetközi repülés számára meteorológiai szolgálat nyújtására kijelölt hivatal. Repülőtéri referencia pont (Aerodrome reference point). A repülőtér kijelölt földrajzi pontja. Repülési állandóhelyű szolgálat (Aeronautical fixed service (AFS)). Meghatározott rögzített pontok közötti távközlési szolgálat, amely elsősorban a repülés biztonságát, valamint a légiszolgálatok rendszeres, hatékony és gazdaságos működését szolgálja. Repülési állandóhelyű távközlési hálózat (Aeronautical fixed telecommunication network (AFTN)). A légiforgalmi állandóhelyű körök világméretű rendszere, amely a repülési állandóhelyű szolgálat részeként az ugyanolyan, vagy kompatíbilis távközlési jellemzőkkel rendelkező repülési állandóhelyű állomások közötti közlemények és/vagy digitális adatok cseréjére szolgál. Repülésmeteorológiai állomás (Aeronautical meteorological station). A nemzetközi léginavigációban való felhasználásra szolgáló megfigyelések és meteorológiai jelentések készítésére kijelölt állomás. Repülési mobil szolgáltatás (RR S1.32) (Aeronautical mobile service). Mobil szolgálat repülési állomások és légijármű állomások között, vagy légijármű állomások között, amelyben életmentő állomások is szerepelhetnek; vészhelyzeti helyzetjelző rádió jeladók is részt vehetnek ebben a szolgáltatásban, kijelölt katasztrófa- és vészhelyzeti frekvenciákon. Repülési távközlési állomás (Aeronautical telecommunication station). A légiforgalmi távközlési szolgálat állomása. Légijármű (Aircraft). Bármely gép, amely az atmoszférában képes támaszt leszármaztatni a levegő olyan reakcióiból, amelyeket a levegőből nem a földfelszín vált ki. Légijárműves megfigyelés (Aircraft observation). Repülést végző légijárműtől származó, egy vagy több meteorológiai elem értékelése. AIRMET információ (AIRMET information). Meteorológiai figyelő iroda által kiadott tájékoztatás, amely meghatározott útvonali időjárás jelenségek előfordulásával vagy várható előfordulásával foglalko- zik, amely jelenségek befolyásolhatják a kismagasságú légijármű üzemelések biztonságát, és amely tájékoztatás már nem szerepelt a kismagasságú repülések részére kiadott előrejelzésben az illetékes repülési információs körzetben vagy ennek alkörzetében. Légijelentés (Air-report). Légijárműről repülés közben adott jelentés, amelyet a helyzet, üzemeltetési és/vagy meteorológiai jelentésre vonatkozó előírásoknak megfelelően készítettek. Megjegyzés. — Az AIREP formanyomtatványra vonatkozó részleteket a PANS-ATM (Doc 4444) tartalmaz. Légiforgalmi szolgáltató egység (Air traffic service unit). Gyűjtőnévi kifejezés, amely váltakozva jelenthet légiforgalmi irányító egységet, repülésinformációs központot vagy légiforgalmi szolgálathoz tartozó jelentő irodát. Kitérő repülőtér (Alternate aerodorome). Az a repülőtér, ahová a légijármű repülhet, ha a rendeltetési repülőtérre történő repülés, vagy az ott történő leszállás nem lehetséges, vagy nem tanácsos. A kitérő repülőterek fajtái az alábbiak: Felszállási kitérő repülőtér (Departure alternate). Az a kitérő repülőtér, ahol egy légijármű leszállhat, ha ez a felszállást követő rövid időn belül szükségessé válik és az indulási repülőtér erre nem használható. Útvonali kitérő repülőtér (En-route alternate). Az a kitérő repülőtér, ahol egy útvonalrepülés során rendellenes, vagy vészhelyzeti állapot észlelése után a légijármű leszállni képes. ETOPS útvonali kitérő repülőtér (ETOPS en-route alternate). Alkalmas és megfelelő kitérő repülőtér, ahol ETOPS útvonal repülés során hajtóműleállás vagy egyéb rendellenes vagy vészhelyzeti állapot észlelése után a repülőgép leszállni képes. Rendeltetési kitérő repülőtér (Destination alternate). Az a kitérő repülőtér, ahová egy légijármű repülhet, ha a szándékolt repülőtéren a leszállás lehetetlenné, vagy nem tanácsolttá válik. Megjegyzés. — Az a repülőtér, amelyről a repülés elindult, e repülés számára útvonali vagy rendeltetési kitérő repülőtér is lehet. Közepes tengerszint feletti magasság (Altitude). Egy szint, egy pont vagy egy pontnak tekintett tárgy közepes tengerszinttől (MSL) mért függőleges távolsága. Bevezető irányítási egység (Approach control unit). Egy vagy több repülőtérre érkező vagy azokról induló irányított repülések részére légiforgalmi irányítás szolgáltatására létesített egység. Illetékes ATS hatóság (Appropriate ATS authority). Egy állam által kijelölt illetékes hatóság, amely felelős az érintett légtérben a légiforgalmi szolgálatok ellátásáért. Körzeti irányító központ (Area control centre). Az irányított repülések számára, az illetékessége alá tartozó irányítás körzetekben légiforgalmi irányító szolgálat ellátására létesített egység. Automatikus függő légtérellenőrzés (ADS) (Automatic dependent surveillance(ADS)) Légtérellenőrzési eljárás, amelynél a légijárművek automatikusan, egy adatkapcsolaton keresztül fedélzeti navigációs és helyzetrögzítő rendszerekből származtatott adatokat, közöttük légijármű azonosítási, négydimenziós helyzet és szükség szerinti kiegészítő adatokat szolgáltatnak. Eligazítás (Briefing). Szóbeli ismertetés fennálló és/vagy várható meteorológiai viszonyokról. Üzemelési jelentőségű felhő (Cloud of operational significance). Felhő 1500 m (5000 láb) vagy a legmagasabb minimális szektormagasság, amelyik a nagyobb, alatti felhőalap magassággal, vagy comolonimbus felhő, vagy tornyosuló gomolyfelhő bármely magaságon. Konzultáció (Consultation). A meteorológussal vagy más képesített személlyel a légi üzemeltetésre vonatkozó fennálló és/vagy várható meteorológiai viszonyokról folytatott megbeszélés; a kérdésekre adott válaszokat is magában foglalja. Irányítási terület (Control area). A földfelszín felett meghatározott határtól felfelé terjedő ellenőrzött légtér. Utazómagasság (Crusing level). A repülés jelentős szakaszán tartott repülési magasság. Tengerszint feletti magasság (Elevation). Egy földfelszínen lévő, vagy ahhoz rögzített pontnak vagy szintnek a közepes tengerszinttől mért függőleges távolsága. Kiterjesztett hatótávolságú üzemelés (Extended range operation). Két-gázturbinás-hajtóműves repülőgép olyan repülése, ahol a repülési idő az egyik hajtómű működőképtelensége esetéhez tartozó utazási repülési sebességnél (Nemzetközi Normál Atmoszféra és szélcsend körülményei között) az útvonal egy pontjától egy alkalmas kitérő repülőtérig nagyobb, mint az Üzemeltető Állam által jóváhagyott küszöbidő. Hajózószemélyzet tagja (Flight crew member). Szakszolgálati engedéllyel rendelkező személyzeti tag, aki olyan szolgálati feladatokkal van megbízva, amelyek a repülés ideje alatt fontosak a légijármű üzemeltetése szempontjából. Repülési dokumentáció (Flight documentation). Kézírásos vagy nyomtatott okmányok, közöttük a repüléshez meteorológiai információkat tartalmazó térképek és nyomtatványok. Repülési információs központ (Flight information centre). Repülési információs és riasztó szolgálat ellátására létesített egység. Repülési információs régió (Flight information region). Meghatározott méretű légtér, amelyen belül repülési információs szolgálatot és riasztó szolgálatot biztosítanak. Repülési magasságszint (Flight level). Egy állandó légköri nyomású felület, amely egy speciális 1013.2 hektopascal (hPa) nyomásértékhez tartozik, és amelyet más ilyen felületektől meghatározott nyomásintervallumok választanak el.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes